pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คนพิการ ปลื้ม!! ขอบคุณ ลุงป้อม หนุนสถานประกอบการจ้างงาน ช่วยให้มีอาชีพ พึ่งตนเองได้
วันพฤหัสบดีที่ 1 กันยายน 2565
คนพิการ ปลื้ม!! ขอบคุณ ลุงป้อม หนุนสถานประกอบการจ้างงาน ช่วยให้มีอาชีพ พึ่งตนเองได้
คนพิการ ปลื้ม!! ขอบคุณ ลุงป้อม หนุนสถานประกอบการจ้างงาน ช่วยให้มีอาชีพ พึ่งตนเองได้
วันที่1กันยายน2565นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีในโอกาสลงพื้นที่ตรวจราชการจังหวัดฉะเชิงเทราเพื่อตรวจติดตามการผลิตน้ําประปาเพื่อการอุปโภคและบริโภคเยี่ยมชมคลองนครเนื่องเขต(คลองท่าไข่)เปิดป้ายสํานักงานชมรมอาสาสมัครสาธารณสุข(อสม.)แห่งประเทศไทยประจําจังหวัดฉะเชิงเทราและเปิดการสัมมนาและปาฐกถาในหัวข้อ“แนวทางส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข”โดยมีนายไมตรีไตรศิลานันท์ผู้ว่าราชการจังหวัดฉะเชิงเทรากล่าวต้อนรับนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยผู้บริหารระดับสูงกระทรวงแรงงานและหัวหน้าส่วนราชการหน่วยงานในสังกัดกระทรวงแรงงานจังหวัดฉะเชิงเทราเข้าร่วมในครั้งนี้ด้วย
โอกาสนี้พล.อ.ประวิตรได้พบปะให้กําลังใจกับคนพิการจํานวน3รายที่ได้มอบของเพื่อขอบคุณพล.อ.ประวิตรที่ช่วยเหลือให้ได้รับสิทธิการส่งเสริมการจ้างงานคนพิการตามมาตรา35แห่งพ.ร.บ.ส่งเสริมและพัฒนาคุณภาพชีวิตคนพิการพ.ศ.2550และที่แก้ไขเพิ่มเติม(ฉบับที่2)พ.ศ.2556ประเภทการจัดจ้างเหมาบริการเป็นการจ้างคนพิการโดยตรงได้แก่นายกวินสุขพลายผู้พิการทางการมองเห็นปัจจุบันได้ทํางานเป็นพนักงานบริการแผนกผู้ป่วยนอกโรงพยาบาลบางคล้าน.ส.จําลองสีใสผู้พิการทางการเคลื่อนไหวได้ทํางานเป็นพนักงานบริการหน่วยจ่ายกลางโรงพยาบาลบางคล้าและนายกิตชัยกิตติคุณผู้พิการทางการเคลื่อนไหวได้ทํางานที่ธนาคารไทยพาณิชย์ให้บริการสนับสนุนหน่วยงานเครือข่ายเหยื่อเมาแล้วขับในมูลนิธิเมาไม่ขับจังหวัดฉะเชิงเทรารณรงค์ลดอุบัติเหตุตามชุมชนเป็นวิทยากรบรรยายตามหน่วยงานและตรวจเยี่ยมให้กําลังใจคนพิการทั้งนี้พล.อ.ประวิตรยังได้พบปะกับกลุ่มแรงงานนอกระบบและให้กําลังใจแกนนําอาสาสมัครแรงงานระดับตําบลของจังหวัดฉะเชิงเทราที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทํางานใกล้ชิดกับพี่น้องประชาชนในชุมชนในการนําภารกิจประสานการให้บริการด้านแรงงานเพื่อให้ประชาชนมีงานทํามีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วย
นายสุชาติกล่าวต่อว่าท่านพล.อ.ประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีได้ให้ความสําคัญกับการพัฒนาคุณภาพชีวิตกลุ่มเปราะบางโดยเฉพาะกลุ่มคนพิการโดยการส่งเสริมการมีงานทําเพื่อยกระดับคุณภาพชีวิตของคนพิการให้มีคุณภาพชีวิตที่ดีขึ้นลดความเหลื่อมล้ําและเสริมสร้างโอกาสให้คนพิการในประเทศไทยสามารถเข้าถึงสวัสดิการและบริการของรัฐสามารถประกอบอาชีพเลี้ยงตัวเองและครอบครัวได้อย่างมีศักดิ์ศรีและไม่ถูกเลือกปฏิบัติ
“กระทรวงแรงงานขอเป็นกําลังใจให้กับผู้พิการทุกคนและขอบคุณสถานประกอบการที่ให้ความร่วมมือกับภาครัฐในการส่งเสริมการจ้างงานคนพิการตามมาตรา35เพื่อให้สิทธิคนพิการได้มีงานทํามีโอกาสใช้ความสามารถในการประกอบอาชีพทําให้มีรายได้พึ่งพาตนเองได้ช่วยลดภาระของครอบครัวและสังคมซึ่งจะเป็นการผลักดันส่งเสริมให้คนพิการเป็นพลังสําคัญในการเสริมสร้างเศรษฐกิจของประเทศชาติสอดคล้องตามนโยบายรัฐบาลที่มุ่งขับเคลื่อนเศรษฐกิจฐานรากให้เกิดความเข้มแข็งโดยไม่ทิ้งใครไว้ข้างหลัง”นายสุชาติกล่าวตอนท้าย
+++++++++++++++++++
กองเผยแพร่และประชาสัมพันธ์
1กันยายน2565
รัฐบาลไทย-ข่าวทำเนียบรัฐบาล-โฆษกรัฐบาลเผย โครงการรถไฟฟ้า 3 สาย สีส้ม-เหลือง-ชมพู มีความก้าวหน้าโดยรวมเกิน 90% ใกล้จะเปิดใช้งานได้แล้ว
วันอาทิตย์ที่ 4 กันยายน 2565
โฆษกรัฐบาลเผย โครงการรถไฟฟ้า 3 สาย สีส้ม-เหลือง-ชมพู มีความก้าวหน้าโดยรวมเกิน 90% ใกล้จะเปิดใช้งานได้แล้ว
โฆษกรัฐบาลเผย โครงการรถไฟฟ้า 3 สาย สีส้ม-เหลือง-ชมพู มีความก้าวหน้าโดยรวมเกิน 90% ใกล้จะเปิดใช้งานได้แล้ว
วันที่ 4 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยถึงความก้าวหน้าการก่อสร้างรถไฟฟ้าในกรุงเทพมหานครและปริมณฑล ประกอบด้วย
1)โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์)
2)โครงการรถไฟฟ้าสายสีเหลือง ช่วงลาดพร้าว – สําโรง
3)โครงการรถไฟฟ้าสายสีชมพู ช่วงแคราย – มีนบุรี
โดยการก่อสร้างทั้ง 3 โครงการมีความก้าวหน้าเป็นไปตามแผนงาน โดยโครงการรถไฟฟ้ารางเดี่ยว (โมโนเรล) สายสีเหลือง ช่วงลาดพร้าว - สําโรง และโครงการรถไฟฟ้าสายสีชมพู ช่วงแคราย - มีนบุรี มีแผนสําหรับการทดสอบเดินรถเสมือนจริง (Trial Run) ซึ่งจะเริ่มภายในเดือน ตุลาคม 2565 นี้ ก่อนจะเปิดให้บริการเต็มรูปแบบทั้งสองเส้นทางในปี 2566
นายอนุชากล่าวว่า โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) มีความก้าวหน้าผลการดําเนินงาน 95.94% เร็วกว่าแผน 0.24%
ขณะที่ โครงการรถไฟฟ้าสายสีเหลือง ช่วงลาดพร้าว – สําโรง มีความก้าวหน้าผลการดําเนินงาน งานโยธา 94.99% งานระบบรถไฟฟ้า M&E มีความก้าวหน้า 93.99% ความก้าวหน้าโดยรวม 94.56%
ส่วนโครงการรถไฟฟ้าสายสีชมพู ช่วงแคราย - มีนบุรี มีความก้าวหน้าผลการดําเนินงาน งานโยธา 91.74% งานระบบรถไฟฟ้า M&E มีความก้าวหน้า 89.39% ความก้าวหน้าโดยรวม 90.55%
“รัฐบาลได้ส่งเสริมและผลักดันให้ระบบขนส่งทางรางเป็นระบบขนส่งสาธารณะหลัก เพื่อลดปัญหาการจราจรติดขัดในกรุงเทพมหานครและปริมณฑล อีกทั้งเป็นการรองรับการขยายตัวของเมือง และเพิ่มคุณภาพชีวิตของประชาชนให้ดีขึ้น โดยการก่อสร้างรถไฟฟ้าทุกโครงการ รัฐบาลได้กําชับให้มีการตรวจสอบการดําเนินการตามมาตรการป้องกัน และลดผลกระทบสิ่งแวดล้อมของโครงการรถไฟฟ้าสายต่าง ๆ และเร่งรัดการก่อสร้างให้เป็นไปตามแผนงานที่กําหนดไว้ ซึ่งจะสามารถเปิดให้บริการประชาชนได้ในอีกไม่นานนี้ รัฐบาลยังได้เน้นเรื่องการควบคุมสถานที่ก่อสร้างให้มีผลกระทบต่อการจราจรในปัจจุบันให้น้อยที่สุด และคํานึงถึงความปลอดภัยของพี่น้องประชาชนที่สัญจรด้วยเป็นสําคัญ” นายอนุชากล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีที่ Fitch Ratings มองเศรษฐกิจไทยฟื้นตัวต่อเนื่อง ผลจากการฟื้นตัวของภาคอุตสาหกรรมการท่องเที่ยวและอุปสงค์ภายในประเทศ
วันศุกร์ที่ 21 ตุลาคม 2565
​โฆษกรัฐบาลเผย นายกฯ ยินดีที่ Fitch Ratings มองเศรษฐกิจไทยฟื้นตัวต่อเนื่อง ผลจากการฟื้นตัวของภาคอุตสาหกรรมการท่องเที่ยวและอุปสงค์ภายในประเทศ
รัฐบาลยืนยันเดินหน้าฟื้นฟูเศรษฐกิจและการท่องเที่ยว
วันนี้ (21 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่ากระทรวงกลาโหม ยินดีที่ Fitch Ratings ได้เปิดเผยว่า เศรษฐกิจไทยจะยังคงฟื้นตัวต่อเนื่อง และเป็นเพียงหนึ่งในไม่กี่ประเทศที่คาดว่าจะมีอัตราการเติบโตของเศรษฐกิจที่สูงขึ้นในปีหน้า แม้ว่าเศรษฐกิจอื่นในต่างประเทศจะเผชิญกับการชะลอตัว
โฆษกประจําสํานักนายกรัฐมนตรี กล่าวว่า ในงานสัมมนาประจําปีของ Fitch Ratings (ประเทศไทย) บริษัทจัดอันดับความน่าเชื่อถือด้านเศรษฐกิจ มองว่า แม้เศรษฐกิจโลกกําลังเผชิญกับผลกระทบที่รุนแรงในช่วงที่เหลือของปีนี้ และแนวโน้มเศรษฐกิจในปีหน้าจะยังคงมีความท้าทาย แต่เศรษฐกิจไทยจะยังคงฟื้นตัวต่อเนื่อง เนื่องจากยังมีกันชนในส่วนของภาคการเงินต่างประเทศ (external finance) ที่ค่อนข้างแข็งแกร่ง รวมทั้งมีการฟื้นตัวของอุปสงค์ภายในประเทศ และภาคอุตสาหกรรมการท่องเที่ยว รวมถึงผลการดําเนินงานโดยรวมของภาคธนาคารและภาคธุรกิจอุตสาหกรรมน่าจะปรับตัวดีขึ้นต่อเนื่อง โดยคาดการณ์ว่า อัตราการเติบโตของเศษฐกิจ (GDP) จะอยู่ที่ 3.1% ในปี 2565 และ 4.2% ในปี 2566
ทั้งนี้ Fitch Ratings มองว่า การฟื้นตัวของเศรษฐกิจไทยจะเป็นปัจจัยสนับสนุนให้กําไรของบริษัทในภาคอุตสาหกรรมมีการเติบโตอย่างต่อเนื่องในปี 2566 โดยอุตสาหกรรมในภาคธุรกิจอาหารและค้าปลีก โทรคมนาคม และซีเมนต์และวัสดุก่อสร้าง จะมีกําไรในปี 2566 ที่เติบโตไปอยู่ในระดับสูงกว่าช่วงก่อนเกิดการแพร่ระบาดของโรคโควิด-19 แต่ปัจจัยเรื่องราคาน้ํามันและพลังงานที่สูง จะยังคงสร้างผลกระทบต่อการเติบโตของกําไรในธุรกิจปิโตรเคมีและสาธารณูปโภค นอกจากนี้ บริษัทในภาคอุตสาหกรรมที่ Fitch มีการจัดอันดับเครดิตในประเทศไทย ได้แสดงถึงความสามารถในการบริหารจัดการกระแสเงินสดในช่วงการแพร่ระบาดของโรคโควิด-19 ได้เป็นอย่างดี โดยมีการใช้เงินลงทุนอย่างระมัดระวัง และลดการจ่ายเงินปันผล
“แม้เศรษฐกิจของประเทศต่าง ๆ ทั่วโลกจะยังคงผันผวน แต่เป็นเรื่องที่น่ายินดีที่บริษัทจัดอันดับความน่าเชื่อถือด้านเศรษฐกิจระดับโลก ได้เปิดเผยถึงแนวโน้มเศรษฐกิจของไทยที่คาดว่าจะฟื้นตัวอย่างต่อเนื่อง ซึ่งสะท้อนถึงผลสําเร็จจากความมุ่งมั่นของนายกรัฐมนตรีในการดําเนินนโยบายเศรษฐกิจที่เน้นการฟื้นตัวอย่างยั่งยืน และการกระตุ้นให้เกิดการฟื้นตัวของภาคการท่องเที่ยวจากการผ่อนคลายมาตรการให้เหมาะสมกับสถานการณ์ในขณะนี้ ทั้งนี้ รัฐบาลจะเดินหน้าฟื้นฟูภาคเศรษฐกิจ ภาคการท่องเที่ยว ตามสถานการณ์และบริบทที่เหมาะสมอย่างต่อเนื่อง เพื่อยกระดับชีวิตความเป็นอยู่ของพี่น้องชาวไทย” นายอนุชา ฯ กล่าว
รัฐบาลไทย-ข่าวทำเนียบรัฐบาล-นายกฯ ห่วงการเดินทางของปชช. ในพื้นที่น้ำท่วม กำชับเร่งนำเรือ - รถยกสูง เข้าช่วยเหลือ พร้อมเยียวยาผู้ที่ได้รับผลกระทบ
วันอังคารที่ 18 ตุลาคม 2565
นายกฯ ห่วงการเดินทางของปชช. ในพื้นที่น้ําท่วม กําชับเร่งนําเรือ - รถยกสูง เข้าช่วยเหลือ พร้อมเยียวยาผู้ที่ได้รับผลกระทบ
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม เป็นห่วงเรื่องการเดินทางของประชาชนในพื้นที่ประสบภัยน้ําท่วมอยู่ในขณะนี้ โดยเฉพาะเส้นทางที่คมนาคมถูกตัดขาด จึงได้กําชับให้ทุกหน่วยงานเร่งแก้ปัญหา นําเรือ รถยกสูง ทั้งของหน่วยงานในพื้นที่ ส่วนท้องถิ่น ภาคธุรกิจ จิตอาสา สมาคมขนส่งฯ เข้าช่วยเหลือประชาชนอย่างต่อเนื่อง
.
พร้อมขอให้ผู้ที่ใช้รถใช้ถนนทุกคน หมั่นตรวจสอบความพร้อมของรถอย่างสม่ําเสมอ เพิ่มความระมัดระวังในการขับขี่ขณะฝนตกและในพื้นที่น้ําท่วม เพราะการเดินทางช่วงที่มีฝนตกมีโอกาสที่จะเกิดอุบัติเหตุได้สูง
.
ขณะเดียวกันขอให้หน่วยงานที่เกี่ยวข้องเร่งทําความเข้าใจกับประชาชนที่ได้รับผลกระทบจากการระบายน้ําที่ไหลลงในพื้นที่ทุ่งต่าง ๆ ว่าเป็นการดําเนินการด้วยความจําเป็น ซึ่งรัฐบาลจะดูแลเยียวยาประชาชนอย่างเร่งด่วนต่อไป
.
อ่านเพิ่มเติม คลิกhttps://www.thaigov.go.th/news/contents/details/60524
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัด กษ. เผย ครม.อนุมัติปรับราคาน้ำนมดิบ 1.50 บาท
วันจันทร์ที่ 29 สิงหาคม 2565
รองปลัด กษ. เผย ครม.อนุมัติปรับราคาน้ํานมดิบ 1.50 บาท
พร้อมเตรียมเสนอโครงการช่วยเหลือเกษตรกรผู้เลี้ยงโคนม
นายสมชวน รัตนมังคลานนท์ รองปลัดกระทรวงเกษตรและสหกรณ์ ประธานการประชุมคณะกรรมการโคนมและผลิตภัณฑ์นม ครั้งที่ 2/2565 ณ ห้องประชุมกระทรวงเกษตรและสหกรณ์ 123 ว่า เนื่องจากสถานการณ์เศรษฐกิจในปัจจุบันของประเทศ ที่ส่งผลกระทบให้ต้นทุนต่างๆมีการปรับตัวเพิ่มขึ้นอย่างต่อเนื่อง ในส่วนของอาชีพการเลี้ยงโคนมนั้น เกษตรกรผู้เลี้ยงโคนมก็มีภาระค่าใช้จ่ายเพิ่มขึ้น ทั้งค่าจ้างแรงงาน ค่าอาหารสัตว์ รวมทั้งกําลังซื้อของผู้บริโภคในประเทศมีแนวโน้มลดลง จึงมีการขอปรับราคากลางรับซื้อน้ํานมดิบหน้าศูนย์รวบรวมน้ํานมดิบ จากกิโลกรัมละ 17.50 บาท เป็น 19.00 บาท (โดย 0.75 บาท/กิโลกรัม ทางกรมปศุสัตว์จะดําเนินการจัดโครงการเพื่อช่วยเหลือเกษตรกร เป็นระยะเวลา 3 เดือน) และขอปรับราคากลางน้ํานมดิบหน้าโรงงานแปรรูปผลิตภัณฑ์นม จากกิโลกรัมละ 19 บาท เป็น 20.50 บาท
ตามที่กระทรวงเกษตรและสหกรณ์ ได้เสนอให้คณะรัฐมนตรีพิจารณา ปรับเพิ่มราคากลางรับซื้อน้ํานมดิบหน้าโรงงานแปรรูปผลิตภัณฑ์นม 1.50 บาท นั้น คณะรัฐมนตรีได้พิจารณาเห็นชอบอนุมัติปรับเพิ่มแล้ว จากกิโลกรัมละ 19 บาท เป็น 20.50 บาท เมื่อวันที่ 23 สิงหาคม ที่ผ่านมา และในที่ประชุมยังมีมติเห็นชอบให้ กรมปศุสัตว์ และหน่วยงานที่เกี่ยวข้อง ดําเนินโครงการช่วยเหลือราคาน้ํานมดิบแก่เกษตรกรผู้เลี้ยงโคนม เสนอแก่คณะรัฐมนตรีเพื่อพิจารณาสําหรับดําเนินโครงการฯ เพื่อชดเชยราคารับซื้อน้ํานมดิบให้เกษตรกรโคนมทั่วประเทศ กิโลกรัมละ 0.75 บาท เป็นระยะเวลา 3 เดือน (90วัน) เพื่อเป็นการช่วยเหลือและบรรเทาความเดือดร้อนของเกษตรกรผู้เลี้ยงโคนมในระยะสั้นให้สามารถพัฒนาการผลิตให้มีรายได้เพิ่มขึ้น และสร้างความยั่งยืนของอาชีพการเลี้ยงโคนมต่อไป
รัฐบาลไทย-ข่าวทำเนียบรัฐบาล-รองนายกฯ อนุทิน นำคณะร่วมพิธีให้สัตยบันเข้าร่วมเป็นภาคีสถาบันวัคซีนนานาชาติ ย้ำความมุ่งมั่นประเทศไทยในการพัฒนาด้านสาธารณสุขระดับโลก หลังเป็นหนึ่งในฐานผลิตวัคซีนโควิด 19 ที่สำคัญ
วันอังคารที่ 25 ตุลาคม 2565
รองนายกฯ อนุทิน นําคณะร่วมพิธีให้สัตยบันเข้าร่วมเป็นภาคีสถาบันวัคซีนนานาชาติ ย้ําความมุ่งมั่นประเทศไทยในการพัฒนาด้านสาธารณสุขระดับโลก หลังเป็นหนึ่งในฐานผลิตวัคซีนโควิด 19 ที่สําคัญ
รองนายกฯ อนุทิน นําคณะร่วมพิธีให้สัตยบันเข้าร่วมเป็นภาคีสถาบันวัคซีนนานาชาติ ย้ําความมุ่งมั่นประเทศไทยในการพัฒนาด้านสาธารณสุขระดับโลก หลังเป็นหนึ่งในฐานผลิตวัคซีนโควิด 19 ที่สําคัญ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันนี้ (25 ต.ค. 65) เวลา 10.00 น. ตามเวลาท้องถิ่น กรุงโซล สาธารณรัฐเกาหลี นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะซึ่งประกอบด้วย นายวัชรพงศ์ คูวิจิตรสุวรรณ เลขานุการ รมว.สาธารณสุข นพ.โอภาส การย์กวินพงศ์ ปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมควบคุมโรค นพ.นคร เปรมศรี ผู้อํานวยการสถาบันวัคซีนแห่งชาติ นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) ผู้แทนจากองค์การเภสัชกรรม และกระทรวงสาธารณสุขเข้าร่วมการประชุม ได้เข้าร่วมในพิธี Thailand-IVI Ratification Ceremony ในโอกาสที่ประเทศไทยได้ให้สัตยาบันสารในการเข้าร่วมเป็นภาคีกับสถาบันวัคซีนนานาชาติ (IVI) อย่างสมบูรณ์ ณ สํานักงานใหญ่ IVI กรุงโซล สาธารณรัฐเกาหลี
นายอนุทิน กล่าวระหว่างการเข้าร่วมพิธีว่า รู้สึกยินดีที่ไทยได้เข้าร่วมเป็นภาคีกับ IVI ซึ่งปัจจุบันไทยเป็นหนึ่งในฐานการผลิตวัคซีนโควิด19 ที่สําคัญ และนโยบายการจัดสรรงบประมาณเพื่อสร้างความมั่นคงด้านสุขภาพโดยมีเรื่องของวัคซีน เป็นหนึ่งในเป้าหมาย ซึ่งการได้เข้าร่วมเป็นภาคีของสถาบันวัคซีนนานาชาติเป็นการตอกย้ําความมุ่งมั่นของประเทศไทย ในการทํางานด้านสาธารณสุขระดับโลก ซึ่งการเข้าเป็นภาคีดังกล่าวจะส่งผลให้ประเทศไทยได้รับโอกาสในการพัฒนาและขยายความร่วมมือด้านวัคซีนทั้งในและต่างประเทศ โดยเฉพาะอย่างยิ่งในด้านการส่งเสริมการพัฒนาบุคลากรด้านวัคซีนของไทย
"ประเทศไทยขอแสดงความยินดีกับสถาบันวัคซีนนานาชาติที่ได้มีการเฉลิมฉลองครบรอบ 25 ปีของการก่อตั้ง ความร่วมมือของไทยกับสถาบันวัคซีนนานาชาติจะทําให้มีโอกาสอย่างมากในการวิจัยและพัฒนาวัคซีน ที่จะช่วยสนับสนุนประเทศไทยในการลดช่องว่างการพัฒนาวัคซีนได้ และยืนยันว่าสถาบันวัคซีนแห่งชาติของประเทศไทยจะสามารถสนับสนุนเป้าหมายและวัตถุประสงค์ในการดําเนินงานร่วมกับสถาบันวัคซีนนานาชาติได้เป็นอย่างดี ในการเสริมสร้างความมั่นคงด้านวัคซีนในระดับภูมิภาค” นายอนุทิน กล่าว
ทั้งนี้ พิธี Thailand-IVI Ratification Ceremony ได้มีขึ้นในช่วงที่นายอนุทิน นําคณะเข้าร่วมการประชุม World Bio Summit 2022 ที่กรุงโซล สาธารณรัฐเกาหลี ระหว่างวันที่ 24-27 ต.ค. 65
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐสังคมนิยมเวียดนามประจำประเทศไทย เข้าพบและหารือ
วันพุธที่ 14 กันยายน 2565
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐสังคมนิยมเวียดนามประจําประเทศไทย เข้าพบและหารือ
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐสังคมนิยมเวียดนามประจําประเทศไทย เข้าพบและหารือ
วันที่ 13 กันยายน 2565 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายฟาน จี๊ ทัญ (H.E. Mr. Phan Chi Thanh) เอกอัครราชทูตวิสามัญผู้มีอํานาจเต็มแห่งสาธารณรัฐสังคมนิยมเวียดนามประจําประเทศไทย เข้าพบและหารือการกระชับความสัมพันธ์และความร่วมมือด้านเศรษฐกิจอุตสาหกรรมไทย-เวียดนาม โดยมีนายณัฐพล รังสิตพล อธิบดีกรมส่งเสริมอุตสาหกรรม และผู้บริหารกระทรวงอุตสาหกรรมเข้าร่วมด้วย ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการให้กรมเจ้าท่าตั้งศูนย์ช่วยเหลือผู้ประสบอุทกภัยทั่วประเทศ พร้อมเฝ้าระวังตลอด 24 ชั่วโมง
วันพุธที่ 7 กันยายน 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการให้กรมเจ้าท่าตั้งศูนย์ช่วยเหลือผู้ประสบอุทกภัยทั่วประเทศ พร้อมเฝ้าระวังตลอด 24 ชั่วโมง
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ตามที่กรมอุตุนิยมวิทยาได้ประกาศแจ้งเตือน ฝนตกหนักถึงหนักมากหลายพื้นที่ ทั่วประเทศไทย และมีคลื่นลมแรงบริเวณทะเลอันดามันตอนบนและอ่าวไทยตอนบน ร่องมรสุมกําลังแรง พาดผ่านภาคเหนือตอนล่าง ภาคกลาง ภาคตะวันออก และภาคตะวันออกเฉียงเหนือ ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยจะมีกําลังแรงขึ้นส่งผลให้ทั่วประเทศมีฝนเพิ่มขึ้นและมีฝนตกซึ่งอาจทําให้เกิดน้ําท่วมฉับพลันและน้ําป่าไหลหลาก
นายอธิรัฐ กล่าวว่า จากสถานการณ์ดังกล่าว ด้วยความห่วงใยจากนายกรัฐมนตรีและรัฐบาล ตนจึงได้สั่งการให้กรมเจ้าท่า โดยสํานักงานเจ้าท่าภูมิภาค ที่ 1 - 7 และ สํานักงานพัฒนาและบํารุงรักษา ทางน้ํา 1 - 8 ทั่วประเทศ เร่งตั้งศูนย์ช่วยเหลือผู้ประสบอุทกภัย กรมเจ้าท่า พร้อมเจ้าหน้าที่ รถ เรือ อุปกรณ์การช่วยเหลือผู้ประภัย โดยให้จัดเจ้าหน้าที่รับแจ้งเหตุประจําศูนย์และให้กําชับเจ้าหน้าที่เตรียมความพร้อมสนับสนุนให้ความช่วยเหลือประชาชนตลอด 24 ชั่วโมง และออกประกาศให้ระมัดระวังการเดินเรือ ตรวจสอบความพร้อมของตัวเรือ เครื่องยนต์เรือ ตลอดจนเตรียมเครื่องมือและอุปกรณ์ประจําเรือและอุปกรณ์ช่วยชีวิตต่าง ๆ ให้พร้อมใช้งานและให้ผู้โดยสารสวมเสื้อชูชีพตลอดเวลาขณะอยู่ในเรือ
นายอธิรัฐ กล่าวอีกว่า ตนได้กําชับให้หน่วยงานดําเนินการให้ความช่วยเหลือประชาชนในพื้นที่ประสบภัยทันทีในกรณีที่ได้รับการร้องขอ กรณีเกิดเหตุภัยพิบัติ ซึ่งมีผลกระทบต่อระบบคมนาคมขนส่ง โดยให้ดําเนินการแก้ไขสถานการณ์ในเบื้องต้นโดยเร็วที่สุด หากเกิดสถานการณ์รุนแรงเกินที่จะรับมือได้ให้เร่งประสานความร่วมมือจากจังหวัด สํานักงานป้องกันและบรรเทาสาธารณภัย และหน่วยงานที่เกี่ยวข้อง เพื่อบูรณาการให้ความช่วยเหลือประชาชนได้ทันท่วงที พร้อมรายงานให้ผู้บริหารระดับสูงทราบ เพื่อพิจารณาสั่งการและให้การสนับสนุนได้อย่างเป็นปัจจุบันต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลยินดีที่จำนวนผู้ป่วยรายใหม่โรคฝีดาษวานรลดลง สะท้อนศักยภาพสาธารณสุขไทย พร้อมปรับมาตรการและแนวทางการควบคุมโรคให้สอดคล้องตามสถานการณ์
วันอาทิตย์ที่ 25 กันยายน 2565
โฆษกรัฐบาลเผย รัฐบาลยินดีที่จํานวนผู้ป่วยรายใหม่โรคฝีดาษวานรลดลง สะท้อนศักยภาพสาธารณสุขไทย พร้อมปรับมาตรการและแนวทางการควบคุมโรคให้สอดคล้องตามสถานการณ์
โฆษกรัฐบาลเผย รัฐบาลยินดีที่จํานวนผู้ป่วยรายใหม่โรคฝีดาษวานรลดลง สะท้อนศักยภาพสาธารณสุขไทย พร้อมปรับมาตรการและแนวทางการควบคุมโรคให้สอดคล้องตามสถานการณ์
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลติดตามสถานการณ์การแพร่ระบาดของโรคฝีดาษวานร หรือฝีดาษลิง (Monkey pox) ซึ่งยินดีที่เป็นไปในทิศทางที่ดีขึ้น และสถานการณ์ผู้ป่วยรายใหม่ทั้งในประเทศและทั่วโลกมีแนวโน้มลดลงอย่างต่อเนื่อง โดยกรมควบคุมโรค กระทรวงสาธารณสุข ได้เสนอปรับศูนย์ปฏิบัติการฉุกเฉินด้านสาธารณสุข กรณีโรคฝีดาษวานร จากเดิมเฝ้าระวังในระดับกระทรวง ปรับลงเหลือเพียงระดับกรม
โฆษกประจําสํานักนายกรัฐมนตรีกล่าวว่า รัฐบาลให้ความสําคัญกับความมั่นคงทางด้านสาธารณสุขของพี่น้องชาวไทย โดยได้ติดตามการแพร่ระบาดของโรคต่าง ๆ อย่างใกล้ชิดมาโดยตลอด ซึ่งในกรณีของโรคโรคฝีดาษวานร กรมควบคุม กระทรวงสาธารณสุข ได้เริ่มตั้งศูนย์ปฏิบัติการฉุกเฉินด้านสาธารณสุข (Emergency Operations Center: EOC) เพื่อเฝ้าระวังในระดับกรม ตั้งแต่ช่วงปลายเดือนพฤษภาคม 2565 และเมื่อองค์การอนามัยโลกประกาศให้โรคฝีดาษวานรเป็นภาวะฉุกเฉินด้านสาธารณสุขระหว่างประเทศ (Public Health Emergency of International Concern : PHEIC) รัฐบาลได้เตรียมแนวทาง และยกระดับศูนย์ EOC เป็นระดับกระทรวง ส่งผลให้การสั่งการเฝ้าระวังมีความครอบคลุมทั่วทั้งประเทศ
ทั้งนี้ จากการประเมินสถานการณ์อย่างต่อเนื่อง กรมควบคุม กระทรวงสาธารณสุข พบว่าการแพร่ระบาดของโรคฝีดาษวานรในช่วงแพร่ระบาดสูงสุดทั่วโลกอยู่ที่ประมาณ 1 พันรายต่อวัน แต่ขณะนี้เหลือเฉลี่ย 580 รายต่อวัน โดยประเทศไทยพบผู้ป่วยฝีดาษวานร รวม 8 ราย ในระยะเวลา 4 เดือน เฉลี่ยเดือนละ 2 ราย โดย 3 ใน 7 ราย มีประวัติแสดงอาการก่อนเดินทางกลับมาที่ประเทศไทย ซึ่งการติดต่อมีปัจจัยหลักมาจากการสัมผัสใกล้ชิดจากการมีเพศสัมพันธ์ และจากการติดตามผู้สัมผัสเสี่ยงสูง ไม่พบการแพร่เชื้อต่อแต่อย่างใด สะท้อนให้เห็นว่าโรคฝีดาษวานรไม่ได้ติดต่อกันได้ง่าย และผลการประชุมศูนย์ปฏิบัติการฉุกเฉินด้านสาธารณสุขเมื่อวันที่ 19 กันยายน 2565 จึงเสนอปรับลดระดับศูนย์ EOC โรคฝีดาษวานร จากระดับกระทรวงกลับมาเป็นระดับกรมตามเดิม
“รัฐบาลได้เฝ้าระวังและติดตามการแพร่ระบาดของโรคต่าง ๆ อย่างใกล้ชิดมาโดยตลอด ทั้งการแพร่ระบาดของโรคโควิด-19 และโรคฝีดาษวานร โดยรัฐบาลได้กําหนดแนวทางการทํางานตอบโต้ต่อสถานการณ์อย่างทันท่วงที พร้อมทั้งปรับมาตรการและแนวทางการควบคุมโรคให้สอดคล้องตามสถานการณ์ ทําให้แนวโน้มจํานวนผู้ป่วยของทั้งสองโรคลดจํานวนลงอย่างชัดเจน อย่างไรก็ตาม โรคฝีดาษวานรยังเป็นโรคติดต่อที่ต้องเฝ้าระวัง โดยหากพบผู้ป่วยต้องสงสัยจําเป็นต้องรายงานและมีการสอบสวนโรค จึงขอให้พี่น้องประชาชน โรงพยาบาลทั้งภาครัฐและภาคเอกชน ยังคงติดตามและรายงานผู้ป่วยฝีดาษวานรต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม. อนุมัติ 1,050 ล้านบาท ค่าเสี่ยงภัยอสม. และ อสส.  ในการเฝ้าระวัง ป้องกันและควบคุมการแพร่ระบาดโควิด-19 ในชุมชนประจำเดือนเมษายน-พฤษภาคม 2565
วันอังคารที่ 30 สิงหาคม 2565
ครม. อนุมัติ 1,050 ล้านบาท ค่าเสี่ยงภัยอสม. และ อสส.  ในการเฝ้าระวัง ป้องกันและควบคุมการแพร่ระบาดโควิด-19 ในชุมชนประจําเดือนเมษายน-พฤษภาคม 2565
ครม. อนุมัติ 1,050 ล้านบาท ค่าเสี่ยงภัยอสม. และ อสส.  ในการเฝ้าระวัง ป้องกันและควบคุมการแพร่ระบาดโควิด-19 ในชุมชนประจําเดือนเมษายน-พฤษภาคม 2565
วันที่ 30 สิงหาคม 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี อนุมัติ 1,050.31 ล้านบาท เพื่อเป็นค่าตอบแทน เยียวยา ชดเชยและค่าเสี่ยงภัยสําหรับ อาสาสมัครสาธารณสุขประจําหมู่บ้าน (อสม.) จํานวน 1,039,729 คน และ อาสาสมัครสาธารณสุขกรุงเทพมหานคร (อสส.) จํานวน 10,577 คน รวมทั้งสิ้น 1,050,306 คน ในอัตรา 500 บาท/คน/เดือน ระยะเวลาเดือนเมษายน-พฤษภาคม 2565 ภายใต้ โครงการค่าตอบแทน เยียวยา ชดเชยและค่าเสี่ยงภัยสําหรับการปฏิบัติงานของ อสม. ในการเฝ้าระวัง ป้องกันและควบคุมโรคติดเชื้อไวรัส โควิด-19 ในชุมชน
จากสถานการณ์การแพร่ระบาดของโรคโควิด-19 ในไทย กระทรวงสาธารณสุขได้มอบหมายให้อสม.และอสส. ร่วมดําเนินการเฝ้าระวัง ป้องกันและควบคุมโรคติดเชื้อไวรัสโควิด-19 ในชุมชน ตั้งแต่เดือนกุมภาพันธ์ 2563 โดยมีการดําเนินงาน เช่น การให้ความรู้ในการป้องกันและดูแลสุขภาพตนเองแก่ประชาชน การเฝ้าระวังและคัดกรองกลุ่มเสี่ยง การเคาะประตูบ้านต้านภัยโควิด-19 ร่วมทีมแพทย์ ดูแลผู้ป่วยโควิด-19 แยกจากรักษาตัวในชุมชน (CI) และแยกกักรักษาตัวที่บ้าน (HI) แนะนํากลุ่มเป้าหมายตรวจ ATK และรายงานผลผ่านแอพพลิเคชั่น “สมาร์ท อสม.” รวมทั้ง เชิญชวนกลุ่มผู้สูงอายุ 60 ปีขึ้นไปและผู้ที่มีโรคประจําตัวมารับวัคซีนเข็มที่ 1/2/3 ด้วย ทั้งนี้รัฐบาลได้เคยให้ค่าตอบแทนเสี่ยงภัยแก่อสม. และ อสส.ในการเฝ้าระวังป้องกันและควบคุมโรค โควิด-19 ในชุมชนไปแล้วก่อนหน้านี้เป็นระยะเวลา 6 เดือนตั้งแต่เดือนตุลาคม 2564-มีนาคม 2565 แล้วจํานวนเงิน 3,150.92 ล้านบาท
รัฐบาลไทย-ข่าวทำเนียบรัฐบาล-ธ.ก.ส. จัดโครงการชำระดีมีคืนพลัส เสริมสภาพคล่องเกษตรกร
วันพุธที่ 12 ตุลาคม 2565
ธ.ก.ส. จัดโครงการชําระดีมีคืนพลัส เสริมสภาพคล่องเกษตรกร
ธ.ก.ส. จัดโครงการชําระดีมีคืนพลัส ปีบัญชี 2565 คืนดอกเบี้ยร้อยละ 20 ของดอกเบี้ยที่ชําระจริง สูงสุดไม่เกิน 2,000 บาท วงเงินรวม 3,000 ล้านบาท เพื่อลดภาระและเสริมสภาพคล่องให้กับเกษตรกรที่ได้รับผลกระทบจาก COVID-19 ภัยธรรมชาติ และภาวะเศรษฐกิจชะลอตัว
ธ.ก.ส. จัดโครงการชําระดีมีคืนพลัส ปีบัญชี 2565 คืนดอกเบี้ยร้อยละ 20 ของดอกเบี้ยที่ชําระจริง สูงสุดไม่เกิน 2,000 บาท วงเงินรวม 3,000 ล้านบาท เพื่อลดภาระและเสริมสภาพคล่องให้กับเกษตรกรที่ได้รับผลกระทบจาก COVID-19 ภัยธรรมชาติ และภาวะเศรษฐกิจชะลอตัว ตรวจสอบสิทธิ์เข้าร่วมโครงการได้ที่ ธ.ก.ส. ทุกสาขาทั่วประเทศ ตั้งแต่บัดนี้ถึง 31 ธันวาคม 2565
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. พร้อมดูแลเกษตรกรที่ได้รับผลกระทบจากสถานการณ์การแพร่ระบาดของโรคติดเชื้อไวรัส โคโรนา 2019 (COVID - 19) ภัยธรรมชาติและภาวะเศรษฐกิจชะลอตัวที่ส่งผลให้เกษตรกรมีรายได้ลดลง สวนทางกับภาระค่าใช้จ่ายต่าง ๆ ที่เพิ่มขึ้น โดยจัดทํามาตรการฟื้นฟูและลดหนี้ครัวเรือนเกษตรกร พร้อมจัดตั้งคณะกรรมการบริหารหนี้ในระดับจังหวัดและสาขาเพื่อจัดทีมงานลงไปพบปะพูดคุย สอบถามปัญหากับเกษตรกรลูกค้า และวางแนวทางการเข้าไปช่วยเหลืออย่างตรงจุด ควบคู่กับการจัดทําโครงการชําระดีมีคืนพลัส ปีบัญชี 2565 เพื่อแบ่งเบาภาระหนี้สินและเสริมสภาพคล่องให้เกษตรกรได้มีเงินหมุนเวียนใช้จ่ายในครัวเรือน สําหรับเงื่อนไขการเข้าร่วมโครงการชําระดีมีคืนพลัส ปีบัญชี 2565 ต้องเป็นเกษตรกรรายบุคคลที่มีสถานะเป็นหนี้ปกติ มีกําหนดชําระหนี้คงเหลือในปีบัญชี 2565 (ยกเว้นหนี้เงินกู้โครงการที่ได้รับชดเชยดอกเบี้ยตามนโยบายรัฐบาล) และชําระหนี้ตามกําหนดเวลา จะได้รับดอกเบี้ยคืนในอัตราร้อยละ 20 ของดอกเบี้ยที่ชําระจริง สูงสุดไม่เกินรายละ 2,000 บาท วงเงินรวม 3,000 ล้านบาท โดยทุกการชําระเงินธนาคารจะคืนดอกเบี้ยเข้าบัญชีเงินฝากลูกค้า โดยโอนเข้าบัญชีเงินฝากในวันถัดไป
นายธนารัตน์ กล่าวต่อไปว่า ลูกค้าสามารถตรวจสอบสิทธิ์ในการเข้าร่วมโครงการฯ ได้ที่ ธ.ก.ส. ทุกสาขาทั่วประเทศ หรือสอบถามข้อมูลเกี่ยวกับโครงการฯ เพิ่มเติมได้ที่ Call Center 02 555 0555 ทั้งนี้ ระยะเวลาเข้าร่วมโครงการฯ ตั้งแต่บัดนี้ จนถึงวันที่ 31 ธันวาคม 2565 ซึ่งเมื่อเกษตรกรลูกค้าชําระหนี้เสร็จสิ้นแล้วสามารถรับการสนับสนุนสินเชื่อใหม่เพื่อนําไปลงทุนในการประกอบอาชีพและต่อยอดธุรกิจ รวมถึงการฟื้นฟูอาชีพเพื่อสร้างรายได้ที่เหมาะสมต่อไป
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี เป็นประธานในพิธีเปิดกิจกรรมรณรงค์ “ไทยพร้อม APEC พร้อม” มุ่งเน้นนำเสนอภายใต้แนวคิด “เปิดกว้างสร้างสัมพันธ์ เชื่อมโยงกัน สู่สมดุล”
วันพุธที่ 14 กันยายน 2565
รัฐมนตรีประจําสํานักนายกรัฐมนตรี เป็นประธานในพิธีเปิดกิจกรรมรณรงค์ “ไทยพร้อม APEC พร้อม” มุ่งเน้นนําเสนอภายใต้แนวคิด “เปิดกว้างสร้างสัมพันธ์ เชื่อมโยงกัน สู่สมดุล”
​ในการเป็นเจ้าภาพเอเปคของไทยปี 2565
วันนี้ (14 กันยายน 2565) เวลา 10.00 น. ณ ห้องบอลรูม 1-3 โรงแรมคอนราด ถนนวิทยุ เขตปทุมวัน กรุงเทพฯ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานในพิธีเปิดกิจกรรมรณรงค์ “ไทยพร้อม APEC พร้อม” ภายใต้โครงการประชาสัมพันธ์การเป็นเจ้าภาพเอเปคของไทย ปี พ.ศ. 2565 โดยในพิธีเปิดกิจกรรมนี้ มีบุคคลสําคัญเข้าร่วมด้วย ได้แก่ พลโท สรรเสริญ แก้วกําเนิด อธิบดีกรมประชาสัมพันธ์ นายธีรภัทร ประยูรสิทธิ ปลัดสํานักนายกรัฐมนตรี นายธนวัต ศิริกุล รองอธิบดีกรมสารนิเทศ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี และตัวแทนจากเขตเศรษฐกิจทั้งจาก 20 เขตเศรษฐกิจ
นายอนุชา นาคาศัย รัฐมนตรีประจําสํานักนายกรัฐมนตรี ประธานในพิธีกล่าวว่า การจัดพิธีเปิดกิจกรรมรณรงค์ “ไทยพร้อม APEC พร้อม” ครั้งนี้ มุ่งเน้นนําเสนอภายใต้แนวคิด Open. Connect. Balance. หรือ “เปิดกว้างสร้างสัมพันธ์ เชื่อมโยงกัน สู่สมดุล” เพื่อเปิดกว้างสู่ทุกโอกาสด้านการค้าและการลงทุน เชื่อมโยงในทุกมิติเพื่อฟื้นฟูการเดินทางระหว่างกันที่สะดวกและปลอดภัย และส่งเสริมการเจริญเติบโตที่เน้นสร้างสมดุลในทุกด้าน ผ่านการดําเนินธุรกิจอย่างมีความรับผิดชอบ โดยคํานึงถึงสิ่งแวดล้อม ความมั่นคงทางอาหาร และการเกษตรเพื่อความเป็นอยู่ที่ดีของประชาชน ทั้งนี้ไทยได้คํานึงถึงการพัฒนาระบบการจัดการสิ่งแวดล้อมภายใต้แนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy Model หรือ BCG ) มาเป็นแนวคิดหลักเพื่อขับเคลื่อนประเด็นที่จะผลักดันในการเป็นเจ้าภาพเอเปคในครั้งนี้ด้วย ตลอดจนนําเสนอผลสําเร็จตามผลงานสําคัญของรัฐบาล เพื่อแสดงถึงความพร้อมของการเป็นเจ้าภาพเอเปค ของไทยปี 2565 รวมทั้งเชิญชวนชาวไทยเป็นเจ้าภาพอย่างมีมิตรภาพที่ดีร่วมกัน ผ่านการนําเสนอในกิจกรรมของงาน การแสดง วีดิทัศน์ และบูธสาธิต”
รัฐมนตรีประจําสํานักนายกรัฐมนตรียังยืนยันถึงความพร้อมของไทย และคนไทยที่จะทําหน้าที่ต้อนรับ พร้อมได้แสดงความภาคภูมิใจและความเชื่อมั่นที่จะได้ต้อนรับผู้นํา และภาคเอกชนจากทุกเขตเศรษฐกิจ ในโอกาสนี้กรมประชาสัมพันธ์ยังได้เปิดตัวผู้แทนอย่างเป็นทางการในการรณรงค์และประชาสัมพันธ์การจัดงานทั้ง 9 คน เพื่อประชาสัมพันธ์การเป็นเจ้าภาพ APEC 2022 ของไทยอย่างเป็นทางการอีกด้วย
รัฐบาลไทย-ข่าวทำเนียบรัฐบาล-รัฐบาลรายงาน กยศ.ปล่อยกู้ไปแล้ว 6 ล้านกว่าคน รวม 7 แสนล้าน หากแก้กม.ไม่คิดดอกเบี้ยและเบี้ยปรับ รายได้หายหกพันล้านต่อปี ดูเลย 25 อันดับ สถานศึกษาชำระหนี้ดีที่สุด
วันเสาร์ที่ 24 กันยายน 2565
รัฐบาลรายงาน กยศ.ปล่อยกู้ไปแล้ว 6 ล้านกว่าคน รวม 7 แสนล้าน หากแก้กม.ไม่คิดดอกเบี้ยและเบี้ยปรับ รายได้หายหกพันล้านต่อปี ดูเลย 25 อันดับ สถานศึกษาชําระหนี้ดีที่สุด
รัฐบาลรายงาน กยศ.ปล่อยกู้ไปแล้ว 6 ล้านกว่าคน รวม 7 แสนล้าน หากแก้กม.ไม่คิดดอกเบี้ยและเบี้ยปรับ รายได้หายหกพันล้านต่อปี ดูเลย 25 อันดับ สถานศึกษาชําระหนี้ดีที่สุด
วันที่ 24 กันยายน 2565 นางสาวรัชดา ธนาดิเรก เปิดเผยถึงการดําเนินการปล่อยกู้ของกองทุนเงินให้กู้ยืมเพื่อการศึกษา (กยศ.) ซึ่งปัจจุบันกองทุนได้ให้โอกาสนักเรียนนักศึกษาทั่วประเทศได้กู้ยืมไปแล้ว 6,284,005 ราย เป็นเงินให้กู้ยืมกว่า 702,309 ล้านบาท ประกอบด้วย ผู้กู้ที่อยู่ระหว่างการศึกษา/ปลอดหนี้ 986,668 ราย ผู้กู้ที่ชําระหนี้เสร็จสิ้นแล้ว 1,669,129 ราย ผู้กู้ที่อยู่ระหว่างการชําระหนี้ 3,559,421 ราย และผู้กู้เสียชีวิต/ทุพพลภาพ 68,787 ราย
สําหรับปีการศึกษา 2565 มีนักเรียนนักศึกษาได้รับอนุมัติให้กู้ยืม 638,132 ราย รวมเป็นเงินให้กู้ยืมกว่า 38,879 ล้านบาท ส่วนการชําระหนี้คืนในปีงบประมาณ 2565 กองทุนได้รับชําระเงินคืนแล้วกว่า 27,844 ล้านบาท (ข้อมูล ณ วันที่ 20 กันยายน 2565)
นอกจากนี้ ยังมี 25 อันดับ สถานศึกษาระดับอุดมศึกษาของรัฐและเอกชนที่ชําระหนี้ดีที่สุด โดยมีมหาวิทยาลัยพะเยา ชําระหนี้ดีที่สุดเป็นอันดับแรก และมีมหาวิทยาลัยเอกชนเพียงแห่งเดียวที่ติดอันดับ คือ สถาบันการจัดการปัญญาภิวัฒน์ ส่วนลําดับมหาวิทยาลัยที่มีอัตราการชําระหนี้ดีที่สุด มีดังนี้
1. มหาวิทยาลัยพะเยา
2. มหาวิทยาลัยศิลปากร
3. มหาวิทยาลัยเทคโนโลยีราชมงคลล้านนา
4 มหาวิทยาลัยนเรศวร
5. มหาวิทยาลัยเชียงใหม่
6. มหาวิทยาลัยแม่ฟ้าหลวง
7. มหาวิทยาลัยมหิดล
8. มหาวิทยาลัยสงขลานครินทร์
9. มหาวิทยาลัยธรรมศาสตร์
10. มหาวิทยาลัยเกษตรศาสตร์
11. มหาวิทยาลัยเทคโนโลยีสุรนารี
12. มหาวิทยาลัยเทคโนโลยีราชมงคลสุวรรณภูมิ
13. มหาวิทยาลัยเทคโนโลยีพระจอมเกล้าธนบุรี
14. สถาบันเทคโนโลยีพระจอมเกล้าเจ้าคุณทหารลาดกระบัง
15. มหาวิทยาลัยบูรพา
16. มหาวิทยาลัยเทคโนโลยีราชมงคลรัตนโกสินทร์
17. มหาวิทยาลัยอุบลราชธานี
18. จุฬาลงกรณ์มหาวิทยาลัย
19. มหาวิทยาลัยแม่โจ้
20. มหาวิทยาลัยขอนแก่น
21. มหาวิทยาลัยราชภัฏเชียงราย
22. มหาวิทยาลัยวลัยลักษณ์
23. สถาบันการจัดการปัญญาภิวัฒน์
24. มหาวิทยาลัยเทคโนโลยีราชมงคลพระนคร
25. มหาวิทยาลัยเทคโนโลยีราชมงคลอีสาน
“สําหรับการพิจารณาร่างพระราชบัญญัติกองทุนฯ ที่สภาผู้แทนราษฏรมีมติเสียงข้างมากให้ยกเลิกการเก็บดอกเบี้ยเงินต้นและเบี้ยปรับกรณีผิดชําระ ขั้นตอนต่อไปจะเป็นการพิจารณาของวุฒิสภา ทั้งนี้ แต่ละปี กยศ.จะมีสภาพคล่องที่ได้รับจากการชําระหนี้เงินกู้ ประมาณ 40,000 ล้านบาท เป็นอัตราดอกเบี้ยและเบี้ยปรับ ประมาณ 6,000 ล้านบาท และมีค่าใช้จ่ายในการบริหารจัดการกองทุน ประมาณ 2,000 ล้านบาทต่อปี เมื่อไม่มีดอกเบี้ยและเบี้ยปรับ รายรับส่วนนี้ก็จะหายไป” นางสาวรัชดา กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีเตรียมลงพื้นที่จังหวัดขอนแก่น และอุบลราชธานี ติดตามแก้ไขปัญหาสถานการณ์อุทกภัย พร้อมให้กำลังใจผู้ประสบอุทกภัย 4 ต.ค.นี้
วันจันทร์ที่ 3 ตุลาคม 2565
โฆษกรัฐบาลเผย นายกรัฐมนตรีเตรียมลงพื้นที่จังหวัดขอนแก่น และอุบลราชธานี ติดตามแก้ไขปัญหาสถานการณ์อุทกภัย พร้อมให้กําลังใจผู้ประสบอุทกภัย 4 ต.ค.นี้
โฆษกรัฐบาลเผย นายกรัฐมนตรีเตรียมลงพื้นที่จังหวัดขอนแก่น และอุบลราชธานี ติดตามแก้ไขปัญหาสถานการณ์อุทกภัย พร้อมให้กําลังใจผู้ประสบอุทกภัย 4 ต.ค.นี้
วันนี้ (3 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เตรียมลงพื้นที่ติดตามแก้ไขปัญหาสถานการณ์อุทกภัย ณ จังหวัดขอนแก่น และจังหวัดอุบลราชธานี ในวันอังคารที่ 4 ตุลาคม 2565 โดยมีกําหนดการ ดังนี้
ช่วงเช้า นายกรัฐมนตรีและคณะจะเดินทางไปยังจุดปฏิบัติงานบึงหนองโคตร หน้าวัดศรีสะอาดหนองโคตร ต.บ้านเป็ด อ.เมืองขอนแก่น จ.ขอนแก่น เพื่อตรวจเยี่ยมการปฏิบัติงานของเจ้าหน้าที่ และตรวจระบบการทํางานของเครื่องสูบน้ําแรงดันสูง ติดตามเฝ้าระวังสถานการณ์น้ํา พร้อมหารือแนวทางร่วมกับหน่วยงานที่เกี่ยวข้องในพื้นที่ เพื่อลดผลกระทบจากสถานการณ์ให้เกิดประสิทธิภาพ จากนั้น เดินทางต่อไปยังวัดเทพนิมิตวนาราม บ้านพรหมนิมิต หมู่ 4 ต.โคกสี อ.เมืองขอนแก่น จ.ขอนแก่น ตรวจเยี่ยมผู้ประสบอุทกภัยอันเกิดจากสถานการณ์ฝนตกหนักอย่างต่อเนื่องในช่วงสัปดาห์ที่ผ่านมาทําให้มีน้ําท่วมขัง บ้านเรือนประชาชนได้รับความเสียหายหลายพื้นที่
ช่วงบ่าย นายกรัฐมนตรี จะเดินทางไปยังจังหวัดอุบลราชธานี เพื่อตรวจเยี่ยมศูนย์พักพิงผู้ประสบอุทกภัยและเยี่ยมเยียนบ้านเรือนประชาชน ณ ชุมชนวัดวารินทราราม ต.วารินชําราบ อ.วารินชําราบ จ.อุบลราชธานี ทั้งนี้ ในการลงพื้นที่จังหวัดขอนแก่น และจังหวัดอุบลราชธานี เพื่อหารือการบริหารจัดการน้ํา เร่งแก้ปัญหาน้ําท่วมร่วมกับหน่วยงานที่เกี่ยวข้อง รวมทั้งเพื่อติดตามการให้ความช่วยเหลือ บรรเทาความเดือดร้อนพี่น้องประชาชน และผู้ประกอบการในพื้นที่ให้มากที่สุด
“นายกรัฐมนตรีมีความห่วงใยประชาชนในพื้นที่น้ําท่วม สั่งการให้ข้าราชการทุกหน่วย และกองทัพ เสริมกําลังคนและเครื่องมือในการช่วยเหลือเพื่อเคลื่อนย้ายประชาชนไปพื้นที่ปลอดภัย รวมถึงดูแลเรื่องที่อยู่ อาหาร น้ําดื่ม รวมถึงยารักษาโรคให้เพียงพอต่อความต้องการ เพื่อบรรเทาความเดือดร้อนของประชาชนในเบื้องต้น โดยการลงพื้นที่ของนายกรัฐมนตรีเพื่อต้องการให้กําลังใจประชาชนในพื้นที่น้ําท่วม และติดตามการแก้ไขปัญหาจากสถานการณ์อุทกภัยในพื้นที่ให้ทันท่วงที” โฆษกรัฐบาลย้ํา
............................
รัฐบาลไทย-ข่าวทำเนียบรัฐบาล-รมว.กษ. ชูโมเดลเศรษฐกิจ BCG ขับเคลื่อนระบบเกษตรและอาหารที่สมดุลและยั่งยืน
วันพุธที่ 5 ตุลาคม 2565
รมว.กษ. ชูโมเดลเศรษฐกิจ BCG ขับเคลื่อนระบบเกษตรและอาหารที่สมดุลและยั่งยืน
รมว.กษ. ชูโมเดลเศรษฐกิจ BCG ขับเคลื่อนระบบเกษตรและอาหารที่สมดุลและยั่งยืน ในเวทีสัมมนาประจําภูมิภาคเอเชียและแปซิฟิก “การพลิกโฉมระบบเกษตรและอาหาร”
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้รับมอบหมายจากนายกรัฐมนตรีในการเข้าร่วมพิธีเปิดงานประชุมสัมมนาประจําภูมิภาคเอเชียและแปซิฟิก “การพลิกโฉมระบบเกษตรและอาหาร” (The Asia-Pacific Symposium on Agrifood Systems Transformation) ที่จัดขึ้นโดย FAO ประจําภูมิภาคเอเชียและแปซิฟิก ระหว่างวันที่ 5 - 7 ตุลาคม 2565 ณ โรงแรมมิลเลนเนียม ฮิลตัน กรุงเทพฯ และผ่านระบบออนไลน์ ซึ่งการประชุมดังกล่าว เป็นการประชุมระดับรัฐมนตรี และเจ้าหน้าที่อาวุโสในระดับภูมิภาค มีวัตถุประสงค์เพื่อติดตามผลการประชุมสุดยอดผู้นําระบบอาหารโลก (UN Food Systems Summit) และการประชุมสุดยอดโภชนาการเพื่อการเติบโต (Nutrition for Growth Summit) ซึ่งจัดขึ้นเมื่อปี 2564 โดยจะมีการเสวนาของผู้นําระดับสูงในประเด็นการตอบสนองต่อวิกฤต 5 ด้าน ได้แก่ อาหาร อาหารสัตว์ เชื้อเพลิง ปุ๋ย และงบประมาณ (Food, Feed, Fuel, Fertilizer, Finance: 5F)
รัฐมนตรีว่าการกระทรวงเกษตรและสหกรณ์ กล่าวต่อที่ประชุมว่า เป็นการครบรอบ 1 ปี ที่กระทรวงเกษตรและสหกรณ์เป็นหน่วยงานหลักในการร่วมกิจกรรมของการประชุมสุดยอดผู้นําระบบอาหารโลกมาตลอด และจากการประชุมทุกภาคส่วนจะต้องดําเนินการอย่างเร่งด่วน เพื่อพลิกโฉมระบบเกษตรและอาหารให้ยั่งยืน ยืดหยุ่น และเป็นธรรม โดยเฉพาะอย่างยิ่ง ผ่านการสนับสนุนเทางด้านการเงิน ข้อมูล วิทยาศาสตร์และนวัตกรรม อย่างเป็นรูปธรรม โดยประเทศไทยได้นํา “โมเดลเศรษฐกิจ BCG” หรือการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียวมาพัฒนาเศรษฐกิจของประเทศแบบองค์รวม ซึ่งมุ่งเน้นการพัฒนาเศรษฐกิจควบคู่ไปกับการพัฒนาสังคมและการรักษาสิ่งแวดล้อมเพื่อให้เกิดการขับเคลื่อนประเทศไทยอย่างสมดุล มั่นคง และยั่งยืนไปพร้อมกัน โดยมีการบูรณาการและการพัฒนาตั้งแต่ต้นทาง กลางทาง และปลายทาง ผ่านการใช้องค์ความรู้ทางด้านวิทยาศาสตร์ เทคโนโลยี และนวัตกรรมในการสร้างมูลค่าเพิ่ม จากฐานความหลากหลายทางชีวภาพและวัฒนธรรม ทั้งนี้ กระทรวงเกษตรและสหกรณ์ ได้นํามาปรับใช้ในการขับเคลื่อนระบบเกษตรและอาหารอย่างอย่างยืน โดยมุ่งพัฒนาภาคการเกษตรสู่ 3 สูง คือ ประสิทธิภาพสูง มาตรฐานสูง และรายได้สูง เริ่มขับเคลื่อนในระดับพื้นที่ นําร่อง 5 จังหวัด เพื่อพัฒนาให้เป็นต้นแบบนําไปสู่การขยายผลไปยังจังหวัดอื่น ๆ ต่อไป โดยนําแนวคิด “โมเดลเศรษฐกิจ BCG” มาขับเคลื่อนทุกโครงการที่ดําเนินงานอยู่แล้วให้มีประสิทธิภาพมากยิ่งขึ้น เพื่อยกระดับความเป็นอยู่ของเกษตรกรไทยอย่างยั่งยืน
“เส้นทางสู่ระบบอาหารและการเกษตรที่ยั่งยืน ต้องเกิดจากความร่วมมือทุกภาคส่วนที่ร่วมคิด ร่วมทํา ร่วมสร้างในทุกระดับ ซึ่งกระทรวงเกษตรและสหกรณ์มีความพร้อมและยินดีที่จะแลกเปลี่ยนความรู้ทางวิชาการที่ไทยมีศักยภาพให้แก่ประเทศสมาชิกในภูมิภาค” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-มท. สั่งการหน่วยงานที่เกี่ยวข้อง เร่งตรวจสอบ "เสาไฟฟ้า" ป้องกันชีวิต ปชช. จากกระแสไฟฟ้ารั่ว
วันจันทร์ที่ 19 กันยายน 2565
มท. สั่งการหน่วยงานที่เกี่ยวข้อง เร่งตรวจสอบ "เสาไฟฟ้า" ป้องกันชีวิต ปชช. จากกระแสไฟฟ้ารั่ว
.....
ก.มหาดไทย สั่งการให้จังหวัด กทม. และ อปท. ทั่วประเทศ ประสานการไฟฟ้าส่วนภูมิภาค และการไฟฟ้านครหลวง เร่งตรวจสอบจุดเสี่ยงอันตรายจากกระแสไฟฟ้ารั่วจากเสาไฟฟ้าในพื้นที่น้ําท่วม
.
หากตรวจสอบแล้วพบว่าเสาไฟฟ้ามีกระแสไฟฟ้ารั่วไหล หรือประเมินว่าจะเป็นอันตรายต่อชีวิต ปชช. ให้ดําเนินการตัดกระแสไฟฟ้าทันที
.
รวมทั้งเครื่องวัดหน่วยไฟฟ้าที่ติดตั้งบนเสาไฟฟ้า ป้ายโฆษณาขนาดใหญ่ และต้นไม้ใหญ่ที่อยู่ใกล้เสาไฟฟ้า โดยเฉพาะในบริเวณที่มีน้ําท่วมขัง
.
ทั้งนี้ ปชช. ที่อยู่ในพื้นที่น้ําท่วม หากน้ําท่วมบ้านขอให้ "สับคัตเอาท์" เพื่อตัดกระแสไฟฟ้า ซึ่งสามารถแจ้งเจ้าหน้าที่การไฟฟ้าส่วนภูมิภาคหรือช่างไฟฟ้าที่มีความรู้ความเชี่ยวชาญด้านระบบไฟฟ้ามาดําเนินการปลดสวิตช์ นอกจากนี้ ไม่ควรเดินลุยน้ําเข้าใกล้แนวสายไฟและเสาไฟฟ้า
.
ปชช. ที่พบเห็นเหตุการณ์ไฟฟ้ารั่ว สามารถแจ้งเหตุและขอความช่วยเหลือได้ที่
• สายด่วนนิรภัย 1784
• การไฟฟ้าส่วนภูมิภาค สายด่วน 1129
• การไฟฟ้านครหลวง สายด่วน 1130
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มท.1 ลงพื้นที่ตรวจติดตามน้ำท่วมและการให้ความช่วยเหลือประชาชนใน จ.ปทุมธานี เน้นย้ำให้เร่งระบายน้ำ อำนวยความสะดวกการสัญจรของพี่น้องประชาชน คาดว่าจะกลับเข้าสู่สถานการณ์ปกติโดยเร็ว
วันศุกร์ที่ 9 กันยายน 2565
มท.1 ลงพื้นที่ตรวจติดตามน้ําท่วมและการให้ความช่วยเหลือประชาชนใน จ.ปทุมธานี เน้นย้ําให้เร่งระบายน้ํา อํานวยความสะดวกการสัญจรของพี่น้องประชาชน คาดว่าจะกลับเข้าสู่สถานการณ์ปกติโดยเร็ว
มท.1 ลงพื้นที่ตรวจติดตามน้ําท่วมและการให้ความช่วยเหลือประชาชนใน จ.ปทุมธานี เน้นย้ําให้เร่งระบายน้ํา อํานวยความสะดวกการสัญจรของพี่น้องประชาชน คาดว่าจะกลับเข้าสู่สถานการณ์ปกติโดยเร็ว
วันนี้ (9 ก.ย. 65) เวลา 09.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ (บกปภ.ช.) พร้อมด้วย นายสุทธิพงษ์ จุลเจริญ ปลัดกระทรวงมหาดไทย นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายสมคิด จันทมฤก อธิบดีกรมการพัฒนาชุมชน และคณะผู้บริหารกระทรวงมหาดไทย ลงพื้นที่ศูนย์บัญชาการสถานการณ์น้ําท่วม เทศบาลนครรังสิต จังหวัดปทุมธานี เพื่อตรวจเยี่ยมให้กําลังใจผู้ประสบภัยและผู้ปฏิบัติงาน โดยมี พล.ต.ท.คํารณวิทย์ ธูปกระจ่าง นายกองค์การบริหารส่วนจังหวัดปทุมธานี ร.ต.อ.ดร.ตรีลุพธ์ ธูปกระจ่าง นายกเทศมนตรีนครรังสิต นายพงศธร กาญจนะจิตรา รองผู้ว่าราชการจังหวัดปทุมธานี นายดรณ์ สมิตะเกษตริน ปลัดจังหวัดปทุมธานี นางสาวกันตรัตน์ เริ่มสูงเนิน นายอําเภอธัญบุรี และเจ้าหน้าที่ที่เกี่ยวข้อง ให้การต้อนรับ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า การลงพื้นที่ในวันนี้ มีวัตถุประสงค์เพื่อติดตามสถานการณ์น้ําท่วม โดยได้รับรายงานสถานการณ์น้ํา จาก พล.ต.ท.คํารณวิทย์ ธูปกระจ่าง นายกองค์การบริหารส่วนจังหวัดปทุมธานี และ ร.ต.อ.ดร.ตรีลุพธ์ ธูปกระจ่าง นายกเทศมนตรีนครรังสิต ว่าขณะนี้ หน่วยงานที่เกี่ยวข้องในพื้นที่ได้ร่วมกันแก้ไขปัญหา พร้อมกับสั่งการให้ลดการระบายน้ําจากพื้นที่น้ําท่วมขังสู่พื้นที่รอบนอก และเร่งระบายน้ําในพื้นที่ต่าง ๆ ลงสู่แม่น้ําเจ้าพระยา โดยได้มีการติดตามสถานการณ์น้ํามาอย่างต่อเนื่อง ปัจจุบันแม้ว่าจะมีฝนตกอยู่บ้าง แต่จากการบูรณาการความร่วมมือของเจ้าหน้าที่ในพื้นที่สามารถรองรับและควบคุมสถานการณ์น้ําได้แล้ว ส่วนการระบายน้ําในชุมชนกําลังเร่งดําเนินการใช้เครื่องสูบน้ําขนาดเล็กทยอยสูบน้ําออก เพื่ออํานวยความสะดวกให้การสัญจรของพี่น้องประชาชน คาดว่าจะกลับมาเข้าสู่สถานการณ์ปกติโดยเร็ว
พลเอก อนุพงษ์ เผ่าจินดา กล่าวเน้นย้ําว่า ได้สั่งการให้จังหวัดปทุมธานี ประสานกับหน่วยงานต่าง ๆ ให้เข้ามาช่วยเหลือแล้ว โดยเฉพาะในบริเวณริมแม่น้ํา เนื่องจากมีระดับน้ําที่ใกล้เคียงกัน จึงต้องเร่งลดปริมาณน้ําเก่าในคลองและป้องกันน้ําใหม่เข้ามา หากปริมาณน้ําในคลองลดลงแล้ว สถานการณ์ในพื้นที่ที่มีปัญหาก็จะคลี่คลาย พร้อมทั้งให้เฝ้าระวังหากปริมาณน้ําฝนมากยิ่งขึ้น ได้สั่งการให้ส่วนราชการ ร่วมกับเทศบาลนครรังสิต และองค์กรปกครองส่วนท้องถิ่นในพื้นที่ เตรียมพร้อมรับมือแล้ว สําหรับกรณีที่มีกระแสข่าวว่าเครื่องสูบน้ําเสียนั้นได้ทําการประสานและเร่งแก้ไขให้สามารถสูบน้ําได้เต็มกําลัง ย้ําว่าหากต้องการความช่วยเหลือในเรื่องของเครื่องสูบน้ําและเครื่องผลักดันน้ําสามารถแจ้งเข้ามาได้ทันที กระทรวงมหาดไทยพร้อมที่จะให้การสนับสนุน ส่วนปัญหาที่ประชาชนเดินทางสัญจรลําบากเนื่องจากน้ําท่วมนั้น ได้สั่งการให้นายกเทศมนตรีนครรังสิต เร่งให้ความช่วยเหลือ พร้อมวางแผนเผชิญเหตุ และเตรียมการรับมือ เพื่อช่วยเหลือประชาชนอย่างทันท่วงทีต่อไป
รัฐบาลไทย-ข่าวทำเนียบรัฐบาล-AOT ร่วมประชุม ACI Asia - Pacific Regional Aviation Security Committee ส่งเสริมมาตรฐาน ความปลอดภัยของท่าอากาศยานภูมิภาคเอเชียแปซิฟิก
วันศุกร์ที่ 7 ตุลาคม 2565
AOT ร่วมประชุม ACI Asia - Pacific Regional Aviation Security Committee ส่งเสริมมาตรฐาน ความปลอดภัยของท่าอากาศยานภูมิภาคเอเชียแปซิฟิก
...
AOT ร่วมประชุม ACI Asia - Pacific Regional Aviation Security Committee ส่งเสริมมาตรฐานความปลอดภัยของท่าอากาศยานภูมิภาคเอเชียแปซิฟิก
นางสาวทิพย์ธิดา กสิวัตร ผู้อํานวยการส่วนมาตรฐานการรักษาความปลอดภัย ฝ่ายมาตรฐานและควบคุมคุณภาพการรักษาความปลอดภัยกิจการการบิน บริษัท ท่าอากาศยานไทย จํากัด (มหาชน) หรือ AOT กระทรวงคมนาคม ในฐานะกรรมการการรักษาความปลอดภัยการบินระดับภูมิภาคเอเชียแปซิฟิก พร้อมด้วย นางสาวชุลีกร ไวยพาลี ผู้อํานวยการส่วนควบคุมคุณภาพการรักษาความปลอดภัยท่าอากาศยาน ฝ่ายมาตรฐานท่าอากาศยานและอาชีวอนามัย ท่าอากาศยานสุวรรณภูมิ เข้าร่วมการประชุม ACI Asia - Pacific Regional Aviation Security Committee ครั้งที่ 29 ณ โรงแรม InterContinental Dubai - Festival City เมืองดูไบ สหรัฐอาหรับเอมิเรตส์ เมื่อวันที่ 4 - 6 ตุลาคม 2565 ในการนี้ ที่ประชุมฯ ได้แลกเปลี่ยนข้อคิดเห็นและติดตามความคืบหน้าการดําเนินงาน รวมถึงพิจารณาประเด็นเร่งด่วนเกี่ยวกับการดําเนินงานในด้านต่างๆ ของธุรกิจการบินของท่าอากาศยานในภูมิภาคเอเชียแปซิฟิกเพื่อหาข้อสรุปและแนวทางปฏิบัติที่เป็นมาตรฐานด้านการรักษาความปลอดภัยเดียวกันทั่วทั้งภูมิภาค
ทั้งนี้ ที่ประชุมฯ ยังได้หารือถึงแนวทางการดําเนินงานของท่าอากาศยาน อาทิ สถานการณ์การบินพลเรือนที่มีอากาศยานไร้คนขับ (Drone) เพิ่มมากขึ้นเรื่อยๆ (Drone-related Disruptions to Civil Aviation)การขาดแคลนกําลังคน (Manpower Shortage) จากการแพร่ระบาดของโรค COVID-19 รวมถึงนวัตกรรมการคัดกรองผู้โดยสารในรูปแบบดิจิทัลเพื่อความปลอดภัยทางด้านการบิน (Innovation in Screening Technology)
รัฐบาลไทย-ข่าวทำเนียบรัฐบาล-“กรุงไทย” นำร่องเปิดตัวบริการโอนเงินซาอุดิอาระเบียริยัล ตอบรับฟื้นความสัมพันธ์ไทย-ซาอุฯ ยกระดับการค้าระหว่างประเทศ
วันอังคารที่ 18 ตุลาคม 2565
“กรุงไทย” นําร่องเปิดตัวบริการโอนเงินซาอุดิอาระเบียริยัล ตอบรับฟื้นความสัมพันธ์ไทย-ซาอุฯ ยกระดับการค้าระหว่างประเทศ
กรุงไทยตอบรับฟื้นความสัมพันธ์ไทย- ซาอุฯ นําร่องเปิดบริการโอนเงินระหว่างประเทศด้วยสกุลเงิน “ซาอุดิอาระเบียริยัล” พร้อมให้บริการโอนเงินต่างประเทศสกุลท้องถิ่นเพิ่มอีก 2 สกุลเงิน คือ เวียดนามดอง และ เกาหลีวอน ยกระดับการค้าระหว่างประเทศ เสริมแกร่ง ศก.ไทย
นายรวินทร์ บุญญานุสาสน์ รองกรรมการผู้จัดการใหญ่ ธนาคารกรุงไทย เปิดเผยว่า ในฐานะธนาคารพาณิชย์ชั้นนําของประเทศ ธนาคารมุ่งมั่นขับเคลื่อนองค์กรด้วยเทคโนโลยีและนวัตกรรม สนับสนุนการค้าและการลงทุนระหว่างประเทศ เพื่อขับเคลื่อนเศรษฐกิจไทยให้เติบโตอย่างต่อเนื่อง ผ่านการยกระดับการทําธุรกรรมระหว่างประเทศ โดยเฉพาะบริการโอนเงินต่างประเทศ ให้มีความสะดวก รวดเร็ว และปลอดภัย ด้วยอัตราค่าธรรมเนียมที่เหมาะสม ล่าสุด เปิดให้บริการโอนเงินต่างประเทศเป็นสกุลเงินท้องถิ่นเพิ่มอีก 3 สกุลเงิน ประกอบด้วย
1.ซาอุดิอาระเบียริยัล (Saudi Riyal : SAR) ตอบรับการฟื้นความสัมพันธ์ทางการทูตและความสัมพันธ์ทางการค้ากับประเทศซาอุดิอาระเบียของรัฐบาลเมื่อต้นปี 2565 รองรับธุรกรรมการค้าและการลงทุนระหว่างกันที่มีโอกาสเพิ่มขึ้น รวมถึงอํานวยความสะดวกให้แรงงานไทยในประเทศซาอุฯส่งเงินกลับประเทศไทยได้ง่ายขึ้น ซึ่งถือเป็นธนาคารอันดับต้นๆ ของประเทศไทยที่เปิดให้บริการสกุลเงินซาอุริยัล
2. เวียดนามดอง (Vietnamese Dong : VND) สําหรับลูกค้าที่ต้องการโอนเงินออกไปเป็นสกุลเงินเวียดนามดองไปยังประเทศเวียดนาม ซึ่งเป็นอีกหนึ่งประเทศที่มีการพัฒนาทางเศรษฐกิจและการลงทุนที่โดดเด่นในภูมิภาคเอเชียตะวันออกเฉียงใต้ และเป็นประเทศคู่ค้าสําคัญของไทย ในช่วง 8 เดือนของปี 2565 (มกราคม-สิงหาคม 2565) มีมูลค่าการค้าสูงถึง 4.85แสนล้านบาท เพิ่มขึ้น 21% จากช่วงเดียวกันของปีก่อน สูงเป็นอันดับที่ 6 ของประเทศคู่ค้าสําคัญของไทย
3. เกาหลีวอน (Korean Won : KRW) รองรับธุรกรรมการค้าการลงทุนระหว่างไทยและเกาหลีใต้ ที่มีแนวโน้มเติบโตสูง โดยช่วง 8เดือนแรกของปี 2565 ไทยและเกาหลีใต้มีมูลค่าการค้ารวม 3.93แสนล้านบาท เพิ่มขึ้น 20% จากช่วงเดียวกันของปีก่อน มีมูลค่าการค้าสูงเป็นอันดับที่ 11 ของประเทศคู่ค้าสําคัญของไทย
ทั้งนี้ การบริการโอนเงินระหว่างประเทศด้วยสกุลเงินท้องถิ่น 3 สกุลเงินดังกล่าว รองรับทั้งลูกค้ากลุ่ม นิติบุคคลและบุคคลธรรมดา ผู้สนใจสามารถศึกษาข้อมูลเพิ่มเติมได้ที่ www.krungthai.com หรือสอบถามรายละเอียดเพิ่มเติมที่ Krungthai Contact Center โทร 02-111-1111
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 28
วันอังคารที่ 25 ตุลาคม 2565
กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 28
...
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทําให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการช่วยเหลือประชาชนผู้ประสบอุทกภัยเป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดําเนินการเร่งช่วยเหลือผู้ประสบอุทกภัย โดยในวันที่ 24 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 28 โดยตั้งศูนย์อํานวยการ 9 จุด เจ้าหน้าที่ 56 นาย เรือ 16 ลํา รถ 17 คัน น้ําดื่ม 1,200 ขวด ดังนี้
สํานักงานเจ้าท่าภูมิภาคที่ 2
- สาขาอยุธยา นําเรือ รับ-ส่ง จัดส่งน้ําดื่ม ช่วยเหลือผู้ประสบอุทกภัย ร่วมกับ อบต.คลองสระบัว พื้นที่ หมู่ 2 ต.คลองสระบัว อ.พระนครศรีอยุธยา จ.พระนครศรีอยุธยา
- สํานักงานพัฒนาและบํารุงรักษาทางน้ําที่ 1 และ 6 นําเรือขนย้ายสิ่งของ อาหารสัตว์ รับ-ส่ง ผู้ประสบอุทกภัย จัดส่งถุงยังชีพ น้ําดื่ม พื้นที่ ต.บางมัญ อ.เมือง จ.สิงห์บุรี, ต.บ้านหม้อ อ.พรหมบุรี จ.สิงห์บุรี, ต.วัดตะกู อ.บางบาล จ.พระนครศรีอยุธยา
สํานักงานเจ้าท่าภูมิภาคที่ 7 จัดส่งน้ําดื่ม ถุงยังชีพ ข้าวกล่อง และรับ-ส่งประชาชน
- สาขาอุบลราชธานี ร่วมกับ สํานักงานพัฒนาและบํารุงรักษาทางน้ําที่ 8 ช่วยเหลือประชาชนพื้นที่ วัดเสนาวงศ์ (วัดท่าบ้งมั่ง) อ.วารินชําราบ จ.อุบลราชธานี, เทศบาลวารินชําราบ อ.วารินชําราบ จ.อุบลราชธานี, วงเวียนน้ําพุ เทศบาลอุบลราชธานี อ.เมือง จ.อุบลราชธานี
- สาขาขอนแก่น ร่วมกับ สาขานครพนม สาขาหนองคาย สํานักงานพัฒนาและบํารุงรักษาทางน้ําที่ 5 ช่วยเหลือผู้ประสบภัยพื้นที่บ้านวังทอง อ.ทุ่งเขาหลวง จ.ร้อยเอ็ด, บ้านหนองไชยวาน หมู่ที่ 13 ต.บึงงาม อ.ทุ่งเขาหลวง จ.ร้อยเอ็ด, ต.ลําชี อ.ฆ้องชัย จ.กาฬสินธุ์ บ้านยางท่าแจ้ง ต.ยางท่าแจ้ง อ.โกสุมพิสัย จ.มหาสารคาม
ทั้งนี้ กรมเจ้าท่าได้เตรียมพร้อมเรือพระราชทาน เรือท้องแบน รถ และกําลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกําลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ํา การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ํา สามารถโทรแจ้งได้ที่ หมายเลข 0 2639 4782 หรือ สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-“ดีอีเอส” หารือปากีสถาน แลกเปลี่ยนกิจการไปรษณีย์
วันพุธที่ 26 ตุลาคม 2565
“ดีอีเอส” หารือปากีสถาน แลกเปลี่ยนกิจการไปรษณีย์
“ดีอีเอส” หารือปากีสถาน แลกเปลี่ยนกิจการไปรษณีย์
(25ตุลาคม65) Mr. Asad Mehmoodรัฐมนตรีว่าการกระทรวงการสื่อสารแห่งปากีสถานหารือกับดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมในประเด็นแลกเปลี่ยนนโยบายและสถานการณ์กิจการไปรษณีย์ระหว่าง2ประเทศรวมทั้งความเป็นไปได้ในการสร้างความร่วมมือด้านการพัฒนากิจการไปรษณีย์ให้ทันสมัยและมีประสิทธิภาพตามมาตรฐานสากลณโรงแรมHotel Bernกรุงเบิร์นสมาพันธรัฐสวิส
************
รัฐบาลไทย-ข่าวทำเนียบรัฐบาล-พม. เตรียมจัดงาน “20 ปี พม. เสริมพลัง สร้างโอกาส พัฒนาคนทุกช่วงวัย” 29 ก.ย. - 3 ต.ค. 65 นี้
วันพฤหัสบดีที่ 22 กันยายน 2565
พม. เตรียมจัดงาน “20 ปี พม. เสริมพลัง สร้างโอกาส พัฒนาคนทุกช่วงวัย” 29 ก.ย. - 3 ต.ค. 65 นี้
พม. เตรียมจัดงาน “20 ปี พม. เสริมพลัง สร้างโอกาส พัฒนาคนทุกช่วงวัย” 29 ก.ย. - 3 ต.ค. 65 นี้
เมื่อวันที่ 20 กันยายน 2565 เวลา 16.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กรุงเทพฯ นายอนุกูล ปีดแก้ว อธิบดีกรมพัฒนาสังคมและสวัสดิการ ในฐานะโฆษกกระทรวงการพัฒนาสังคมและความมั่นคงของมนุษย์ (พม.) และประธานอํานวยการจัดงาน “20 ปี พม. เสริมพลัง สร้างโอกาส พัฒนาคนทุกช่วงวัย” เปิดเผยว่า กระทรวง พม. ได้กําหนดจัดงานครบรอบ 20 ปี ระหว่างวันที่ 29 กันยายน ถึง 3 ตุลาคม 2565 เนื่องจากวันที่ 3 ตุลาคม 2565 เป็นวันคล้ายวันสถาปนากระทรวง พม. ครบรอบ 20 ปี
นายอนุกูล กล่าวต่อไปว่า กระทรวง พม. จัดตั้งขึ้นตาม พ.ร.บ. ปรับปรุงกระทรวง ทบวง กรม พ.ศ. 2545 เมื่อวันที่ 3 ตุลาคม 2545 เพื่อเป็นหน่วยงานหลักด้านสังคมของภาครัฐสําหรับการขับเคลื่อนงานตามนโยบายของรัฐบาลในการพัฒนาคุณภาพชีวิตที่ดีและเสริมสร้างความมั่นคงในการดํารงชีวิตให้กับประชาชนทุกกลุ่มเป้าหมายตั้งแต่เด็ก เยาวชน สตรี ผู้สูงอายุ คนพิการ และผู้ด้อยโอกาสในสังคม อีกทั้งบูรณาการความร่วมมือในการทํางานกับภาคีเครือข่ายทุกภาคส่วนทั้งภาครัฐ เอกชน และประชาสังคม โดยยึดประชาชนเป็นศูนย์กลาง ซึ่งในวันที่ 3 ตุลาคม 2565 นี้ ตรงกับวันคล้ายวันสถาปนากระทรวง พม. ครบรอบ 20 ปี จึงได้กําหนดจัดงาน “20 ปี พม. เสริมพลัง สร้างโอกาส พัฒนาคนทุกช่วงวัย” เป็นระยะเวลา 5 วัน ระหว่างวันที่ 29 กันยายน ถึง 3 ตุลาคม 2565 เวลา 09.00 - 16.00 น. ณ กระทรวง พม. สะพานขาว ถนนกรุงเกษม กรุงเทพฯ เพื่อเป็นการแสดงเจตนารมณ์ที่แน่วแน่ในการขับเคลื่อนงานด้านสังคมในภาพรวมของประเทศสําหรับประชาชนทุกกลุ่มเป้าหมาย ด้วยการแสดงผลงานอันเป็นรูปธรรมตลอดระยะเวลา 20 ปีที่ผ่านมา โดยได้ระดมทุกหน่วยงานสังกัดกระทรวง พม. ร่วมกันจัดงานครั้งนี้
นายอนุกูล กล่าวต่อไปอีกว่า ภายในงานมีกิจกรรมที่หลากหลายและน่าสนใจมากมาย ทั้งด้านวิชาการ โดยผู้มีชื่อเสียงมาร่วมปาฐกถาพิเศษ มีพิธีลงนาม MOU เพื่อการพัฒนาคุณภาพชีวิตกลุ่มเปราะบาง การสร้างความร่วมมือต่าง ๆ และมีพิธีรับมอบรถเข็นคนพิการ จํานวน 1,000 คัน นอกจากนี้ ยังมีพิธีรับมอบการสนับสนุนอาหารจากมูลนิธิเจริญโภคภัณฑ์พัฒนาชีวิตชนบท ตลอดจนกิจกรรมแฟชั่นโชว์ : DWF Fashion Show 2022 "Weaving a Dream" และมีพิธีมอบโล่รางวัลเชิดชูเกียรติ พร้อมเกียรติบัตรแก่ผู้ได้รับการคัดเลือก อีกด้วย
นายอนุกูล กล่าวเพิ่มเติมว่า สุดท้ายนี้ ยังมีกิจกรรมพิเศษสําหรับประชาชนที่เข้าร่วมงานครั้งนี้ไม่ควรพลาด โดย การเคหะแห่งชาติ (กคช.) จะนําบ้านทั้งเช่าและเช่าซื้อเป็นจํานวนกว่า 10,000 ยูนิต ในโครงการต่างๆ ในพื้นที่กรุงเทพฯ ปริมณฑล และต่างจังหวัด มาเปิดให้จองด้วยข้อเสนอพิเศษ เพื่อให้ประชาชนได้มีที่อยู่อาศัยที่มั่นคงในราคาที่เหมาะสม อีกทั้งสํานักงานธนานุเคราะห์ (สธค.) ซึ่งเป็นโรงรับจํานําของรัฐได้จัดกิจกรรมประมูลทรัพย์หลุดจํานํา ราคาพิเศษ ตลอดจนมีการจําหน่ายสินค้าธงฟ้าราคาถูกอีกด้วย ทั้งนี้ ขอเชิญชวนพี่น้องประชาชนเข้าร่วมงานครั้งนี้ เพื่อเป็นกําลังสําคัญในการขับเคลื่อนสังคมไทยไปด้วยกัน ให้เข้มแข็ง โดยไม่ทิ้งใครไว้ข้างหลัง